Java Oriental Jawa Timur 2010 Java Oriental ła ze na provinsa de ła Indonezia sentro-meridional. Ła se kata inte ła ìzoła de Java, inte ła banda oriental; łe fa parte de el teritorio provinsial anka ła ìzoła Madura e el arsipełago de łe ìzołe Kangean a nordest. Ła kosta setentrional ła se afasa so el Mar de Java e so el Mar de Bałi, keła meridional so el Osèano Indian. Inte ła banda setentrional ła se kata na pianura e de i riłievi ìzołai; keła meridional ła ze montañoza. Ła sima pi' alta el ze el Semeru. El fiume pi' inportante el ze el Brantas. El klima el ze tropegal ko istà umeda a est, influensà da ła altesa inte łi riłievi. Ła ze in bona parte koltivada, ma a nord e a Madura łe se kata bande de foresta. Ła sità pi' inportante ła ze el kavologo Suràbaia, łe se rikorda anka Małaṅ, Madiun, Jonbaṅ, Kediri, Pasuruan e Probołiṅgo. El se estrae petrołio inte ła pianura setentrional. Łe se desfruta łe foreste par el łeño de tèk. I se coltiva rizo, kana da sukaro, kauciù, koki, tè, kafè, tabako, bajiji e granturko. Łongo łe koste de el osèano ła ze difondesta ła peska. Łe ge ze industrie ałimentari,tesiłi, kimege, mekanege e petrolkimege.